**Draktregler til besvær.**

Klubbdrakta representerer «Klubben i våre hjerter». Den representerer gode verdier som idretten ønsker å assosiere seg med. Det er verdier som fellesskap, helse, ærlighet og trygghet.

Regler om drakter i sykkelsporten har eksistert lenge. I de senere år har det oppstått stadig oftere brudd på reglene hvor «private» lag eller «guttegjenger» lager egne drakter, spesielt knyttet til turritt. Grunnen til at det ofte draktreglene brytes i turritt er uvitenhet om draktreglene.

Draktene er ofte klubbens viktigste eksponeringsplass. Den utgjør en viktig «sponsorplakat» og dermed inntekter for klubben. Den er også viktig i forhold til å vise hvem «vi» er og fellesskapet som eksisterer i klubben.

Hovedpunktene i draktreglementet er:

* Aktive ritt – du skal bruke klubbens godkjent drakt
* Turritt – har du helårslisens skal du bruke klubbens godkjente drakt

Vanligste unntak for å stille i klubbdrakt er f.eks ved bytte av klubb. Ikke alle klubber har et eget lager av drakter og må ofte bestille. Klubben kan derfor søke om dispensasjon for nye ryttere for en kort periode.

**Ansvaret ligger hos klubben og rytteren selv**

Klubben har ansvar for å ha godkjent drakt og sørger for at gjeldende draktdesign er godkjent hos NCF. Er det lenge siden drakten har sendt inn gjeldende draktdesign kan du sjekke klubbens gjeldende draktdesign her: <http://www.dommeroppsett.info/>

Utøver må selv påse at hun eller han sykler i riktig drakt.

**Feil bruk av drakt kan gi reaksjoner**

Klubben kan risikere straffereaksjon i form av bøter hvis de har unnlatt å sende inn/oppdatere gjeldende draktdesign ovenfor NCF. Klubben kan da få en bot på kr 3.000. Se punkt 11 i lenken: <http://sykling.no/sites/default/files/media/Dokumenter/Lover%20og%20regler/Kontingenter%20og%20avgifter%202015.pdf>

Utøver starter og sykler i feil drakt kan i mildeste form få startnekt, hvis det oppdages før start. Hvis rytter skifter drakt underveis eller det oppdages etter start kan rytter få en bot på mellom kr 250-1.000. Klubben risikerer også bot på mellom kr 500-1.500 kr. Se punkt 3 i lenken: [http://www.sykling.no/sites/default/files/media/Dokumenter/Lover%20og%20regler/15%20-%20RSB%20(Straffer)%202012.pdf](http://www.sykling.no/sites/default/files/media/Dokumenter/Lover%20og%20regler/15%20-%20RSB%20%28Straffer%29%202012.pdf)

Klubber som har feil draktdesign eller har en «klubb i klubben» og har laget egne drakter kan ta kontakt med Beate Stenberg i NCF. Arrangører som oppdager ryttere i feil drakt, spesielt på turritt, kan ta kontakt med regionen rittet arrangeres.